als_Latn dik_Latn sag_Latn
Duhani, siç dihet, shkakton probleme të shumta për ata që e tymosin, por edhe për njerëzit përreth. Duhanpirja sjellë dëme të mëdha edhe për foshnjat, nënat e të cilëve tymosin gjatë shtatzënisë. Sipas një studimi të mjekëve amerikanë, bebet e lindura nga gra mbi moshën 35-vjeçare dhe që tymosin cigare, janë më të cenueshëm nga çrregullimet e zemrës. Në këtë kërkim të Spitalit të Fëmijëvë në Siatëll, thuhet se duhanpirja nga ana e nënave, veç defekteve në zemër, mund të çojë edhe në dështimin e shtatzënisë, përmasa trupore më të vogla të bebeve apo edhe lindje të parakohëshme. Prandaj, mjekët këshillojnë që të gjitha nënat që tymosin duhanin, të paktën gjatë shtatzënisë, duhet të kenë vullnetin që ta lënë atë. Kjo në të mirë të shëndetit të fëmijëve të tyre.
als_Latn